ทองคำปิดร่วง 19.6 ดอลลาร์
สัญญาทองคำตลาดนิวยอร์กปิดร่วงลง19.6 ดอลลาร์ นักลงทุนเข้ามาเทขายทำกำไรหลังจากสัญญาทองคำทะยานขึ้นติดต่อกัน 2 วันก่อนหน้านี้
1 ก.พ. 2556

สัญญาทองคำตลาดนิวยอร์กปิดร่วงลง19.6 ดอลลาร์ นักลงทุนเข้ามาเทขายทำกำไรหลังจากสัญญาทองคำทะยานขึ้นติดต่อกัน 2 วันก่อนหน้านี้
สัญญาทองคำตลาด COMEX (Commodity Exchange) ส่งมอบเดือนเม.ย.ร่วงลง 19.6 ดอลลาร์ หรือ 1.17% ปิดที่ 1,662 ดอลลาร์/ออนซ์
นักลงทุนเข้ามาเทขายทำกำไรหลังจากสัญญาทองคำทะยานขึ้นติดต่อกัน 2 วันทำการก่อนหน้านี้
นอกจากนี้ ข้อมูลเศรษฐกิจที่ผันผวนยังส่งผลให้นักลงทุนลดการถือครองทองคำซึ่งเป็นสินทรัพย์ที่ปลอดภัย โดยกระทรวงแรงงานสหรัฐเปิดเผยว่า จำนวนผู้ขอรับสวัสดิการว่างงานในรอบสัปดาห์ที่สิ้นสุดวันที่ 26 ม.ค.พุ่งขึ้น 38,000 ราย สู่ระดับ 368,000 ราย มากกว่าที่นักวิเคราะห์ส่วนใหญ่คาดว่าจะอยู่ที่ระดับ 350,000 ราย
ขณะที่กระทรวงพาณิชย์สหรัฐเปิดเผยว่า รายได้ส่วนบุคคลเดือนธ.ค.พุ่งขึ้น 2.6% ซึ่งเป็นการปรับตัวขึ้นมากที่สุดนับตั้งแต่เดือนธ.ค. ปี 2547 และมากกว่าที่นักวิเคราะห์คาดว่าจะขยับขึ้นเพียง 0.8% ขณะที่ตัวเลขการใช้จ่ายส่วนบุคคลเดือนธ.ค.ปรับตัวเพิ่มขึ้น 0.2%